Մարմնավաճառությունը Թուրքիայում

Մարմնավաճառությունը Թուրքիայի Հանրապետությունում օրինական է և կարգավորվում է օրենքի կողմից։ Հասարակաց տները նույնպես օրինական են։ Չնայած, Թուրքիայի տեղական կառավարման բազմաթիվ մարմիններ աշխատում են մարմնավաճառության հետ կապված նոր կազմակերպություններ չգրանցել, նույնիսկ որոշ քաղաքներում, օրինակ Անկարայում և Բուրսայում դատարանի որոշմամբ հասարակաց տները քանդված են եղել։

 Վիճակագրություն 
+ Անկարայի առևտրային պալատի զեկուցում (2004) ItemՄարդահամարի տվյալներ  Մարմնավաճառուհիների թիվ  100,000  56 հսկվող հասարակաց տներում գրանցված մարմնավաճառուհիներ  3,000  Ոստիկանությունում գրանցված մարմնավաճառուհիներ  15,000 Մարմնավաճառությամբ զբաղվելու համար թույլատվություն սպասող կանայք  30,000  Մարմնավաճառուհիների տարիքը  15-40 տարեկան Ամենամյա եկամուտ  $3–4 միլիարդ

 Մարդկանց թրաֆիքինգ 

Համաձայն UNDOC-ի տվյալների, Թուրքիան սեռական նպատակներով թրաֆիքինգի վերջնակետերից մեկն է։ 2008 թվականի տվյալներով Թուրքիայի համար սեռական նպատակներով թրաֆիքինգի աղբյուր են եղել Թուրքմենստանը, Ուզբեկստանը, Հայաստանը, Մոլդովան, Ղրղզստանը, Ռուսաստանը, Վրաստանը, Ուկրաինան, Ադրբեջանը, Ռումինիան, Ղազախստանը, Բելառուսը, Բուլղարիան, Ինդոնեզիան, Հունաստանը և Մարոկկոն։ Ռուսաստանյան կազմակերպված հանցագործությամբ զբաղվող միավորումները նկատվել են կանանց տրաֆիկինգի մեջ՝ Ռուսաստանից, Ուկրաինայից և Լեհաստանից կանայք հայտնվում են շատ Եվրոպայի շատ երկրներում, ինչպես նաև Թուրքիայում։ 2006 թվականի զեկույցների համաձայն, երկիրը արագ դառնում էր նախկին ԽՍՀՄ–ից սեռական ստրուկների մեծագույն շուկաներից մեկը՝ «Ենթադրաբար, մոտ 5000 կին, որոնցից կեսից ավելին Մոլդովայից և Ուկրաինայից են, Թուրքիայում գտնվում են որպես ստրուկ–մարմանավաճառ»

 Զանգվածային մշակույթ 
2001 թվականի փետրվարի 17-ին հայազգի մադամ Մաթիլդ Մանուկյանը, Թուրքիայի հասարակաց տների թագուհի, երկրի ամենահարուստ կանանցից մեկը, մահացավ։ Նա 32 հասարակաց տներից կազմված ցանց է կառուցել։

 Ծանոթագրություններ 

Կատեգորիա:Մարմնավաճառություն
Կատեգորիա:Թուրքիայի հասարակություն